Lisa 1
Narva Linnavalitsuse _____ 2007.a. korraldusele nr ____
«Narva linna parima jõulu- ja uusaastakujundusega vitriini, fassaadi ja ümbrusega hoone väljaselgitamiseks»

KONKURSI LÄBIVIIMISE KORD

1. ÜLDSÄTTED

1.1. Konkursi eesmärgid: 

· õhutada ettevõtteid ja organisatsioone osalema hoonete vitriinide, fassaadide ja ümbruse  jõulu- ja uusaastateemalises kujundamises; 

· linna välisilme parandamine ja pühademeeleolu loomine;

· hoonete vitriinide, fassaadide ja ümbruse kujundamise kultuuri tõstmine.

2. KONKURSIL OSALEMINE

2.1.  Konkursist võivad osa võtta kõik Narva linna haldusterritooriumil tegutsevad ettevõtted ja organisatsioonid, välja arvatud linnaasutused ja linna osalusega ettevõtted.

2.2.  Konkursil osalemiseks tuleb ära saata kirjalik sooviavaldus, mis sisaldab:

· konkursi nominatsiooni (vt. punkt 3.1.), milles soovitakse osaleda;

· organisatsiooni ametlikud andmed: nimi, registreerimisnumber ja kontaktandmed;

· kujundatud vitriini, fassaadi ja ümbrusega hoone aadress ja täpne asukoht (kindlasti tuleb lisada kujundatud objekti foto);

· Nimi, perekonnanimi, telefon ja organisatsiooni kontaktisiku ametikoht kellega saab küsimuste tekkimise korral ühendust võtta.

2.3.  Sooviavaldusi konkursil osalemiseks võetakse vastu alates 01.12.2007 kuni 20.12.2007 (kaasaarvatud).

2.4.  Sooviavaldus konkursil osalemiseks tuleb tuua tööajal või saata postiga: Narva LV Arhitektuuri- ja Linnaplaneerimise Amet, Peetri pl. 5-301, Narva 20308 (III korrus, tel. 35 99062). Samuti võib sooviavalduse saata e-postiga aadressil: nikita.oskolkov@narvaplan.ee 
3. NOMINATSIOONID JA KRITEERIUMID

3.1.   Konkurss viiakse läbi järgmistes nominatsioonides:

3.1.1.  Parim vitriini jõulu- ja uusaastakujundus.

Hindamisel võetakse arvesse järgmisi kriteeriume:
· pühadesümboolika olemasolu ning stiililine ühtsus jõulu- ja uusaastakujunduse kompositsioonis; 

· jõulu- ja uusaastakujunduse kompositsiooni originaalsus; 

· ideede ja nende teostamise köitvus; 

· valgustuse olemasolu pimedal ajal.

3.1.2. Parim fassaadi jõulu- ja uusaastakujundus.

Hindamisel võetakse arvesse järgmisi kriteeriume:

· pühadesümboolika olemasolu ning stiililine ühtsus jõulu- ja uusaastakujunduse kompositsioonis;  

· jõulu- ja uusaastakujunduse kompositsiooni originaalsus;

· ideede ja nende teostamise köitvus;

· valgustuse olemasolu pimedal ajal.

· jõulu- ja uusaastakujunduse silmatorkavus.

3.1.3. Parim hoone ümbruse jõulu- ja uusaastakujundus.

Hindamisel võetakse arvesse järgmisi kriteeriume:

· pühadesümboolika olemasolu ning stiililine ühtsus jõulu- ja uusaastakujunduse kompositsioonis;  

· jõulu- ja uusaastakujunduse kompositsiooni originaalsus;

· ideede ja nende teostamise köitvus; 

· valgustuse olemasolu pimedal ajal.

4. KONKURSI ORGANISEERIMINE, VÕITJATE VÄLJASELGITAMINE

4.1.  Konkursi korraldaja – Narva LV Arhitektuuri- ja Linnaplaneerimise Amet. 

4.2.  Konkursikomisjoni koosseis:

Esimees: Sofja Homjakova, Narva abilinnapea
Liikmed:;
· Georgi Ignatov, Narva Linna Arenduse ja Ökonoomika Ameti direktor;

· Ljubov Fomina, Narva LV Kultuuriosakonna juhataja asetäitja haridusalal;

· Anne Hallik, Narva Linnavalitsuse Arhitektuuri- ja Linnaplaneerimise Ameti peaarhitekt;
· Ellen Uusküla, Narva Linnavalitsuse Arhitektuuri- ja Linnaplaneerimise Ameti ehitusjärelvalve osakonna vanemspetsialist;
· Galina Smolina, Narva Linna Arenduse ja Ökonoomika Ameti  ettevõtluse arengu teenistus peaspetsialist reklaamialal;
· Ljudmila Morina, Narva LV Linnavara- ja Majandusameti spetsialist
Sekretär: Nikita Oskolkov, Narva LV Arhitektuuri- ja Linnaplaneerimise Ameti üldplaneeringute projektijuht.
4.3.  Konkursikomisjoni istungid on otsustusvõimelised, kui neist võtab osa vähemalt 2/3 komisjoni liikmetest.

4.4.  Objekti hindamiseks sõidab komisjon sooviavalduses ära näidatud konkursiobjekti asukohale. 

4.5.  Konkursi võitjad tehakse igas nominatsioonis kindlaks komisjoni lõppistungil avatud hääletuse teel.

4.6.  Võitjate väljaselgitamise tulemuste kohta vormistatakse otsuse protokoll, mis allkirjastatakse kõigi konkursikomisjoni liikmete poolt ja millele lisatakse konkursivõitjate värvifotod. Konkursi tulemused kinnitatakse Narva Linnavalitsuse lähimal istungil.

5. AUTASUSTAMINE

5.1.  Konkursi tulemuste põhjal saab omas nominatsioonis esikoha võitja Narva Linnavalitsuse diplomi ja rahalise autasu. Komisjon teatab võitjatest kohalikes massiteabevahendites. 

5.2.  Auhinnafond on 30 000 krooni, mis jagatakse vastavalt omas nominatsioonis võitnute vahel: 

· 10 000 krooni parima vitriini jõulu- ja uusaastakujunduse eest;

· 10 000 krooni parima fassadi jõulu- ja uusaastakujunduse eest; 

· 10 000 krooni parima hoone ümbruse jõulu- ja uusaastakujunduse eest.

5.3.  Mingis nominatsioonis sooviavalduste puudumise või esitatud objektide madala kujundustaseme korral on komisjonil õigus auhinnaraha nominatsioonide vahel ümber jagada, samuti loobuda auhinnaraha väljaandmisest. Sooviavalduste puudumisel või kõikide konkursile esitatud objektide madala kujundustaseme tõttu on komisjonil õigus tunnistada konkurss nurjunuks ning jätta auhinnafondi summa välja andmata.

5.4.  Auhinnaraha makstakse välja 10. päeva jooksul alates konkursitulemuste kinnitamise hetkest Narva Linnavalitsuse poolt. Auhinnaraha maksab välja konkursi korraldaja. Auhinnaraha maksab välja konkursi korraldaja. Auhinnaraha kuulub maksustamisele vastavalt Eesti Vabariigi seadustele.
